ตราครุฑตราครุฑกฎกระทรวงฉบับที่8 (พ.ศ. 2527)ออกตามความในพระราชบัญญัติระเบียบข้าราชการทหารพ.ศ.2521----------อาศัยอำนาจตามความในมาตรา 10 และมาตรา 19แห่งพระราชบัญญัติระเบียบข้าราชการทหารพ.ศ. 2521รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ 1 ให้ยกเลิก(1) กฎกระทรวง (พ.ศ.2521) ออกตามความในพระราชบัญญัติระเบียบข้าราชการทหาร พ.ศ. 2521(2) กฎกระทรวง ฉบับที่ 2(พ.ศ. 2522)ออกตามความในพระราชบัญญัติระเบียบข้าราชการทหาร พ.ศ. 2521(3) กฎกระทรวง ฉบับที่ 3(พ.ศ. 2524)ออกตามความในพระราชบัญญัติระเบียบข้าราชการทหาร พ.ศ. 2521 (4) กฎกระทรวง ฉบับที่ 4 (พ.ศ. 2525) ออกตามความในพระราชบัญญัติระเบียบข้าราชการทหาร พ.ศ. 2521(5) กฎกระทรวง ฉบับที่ 5(พ.ศ. 2525)ออกตามความในพระราชบัญญัติระเบียบข้าราชการทหาร พ.ศ. 2521(6) กฎกระทรวง ฉบับที่ 6(พ.ศ. 2527) ออกตามความในพระราชบัญญัติระเบียบข้าราชการทหาร พ.ศ. 2521(7) กฎกระทรวง ฉบับที่ 7(พ.ศ. 2527)ออกตามความในพระราชบัญญัติระเบียบข้าราชการทหาร พ.ศ. 2521ข้อ 2การบรรจุทหารกองหนุนประเภทที่ 1ซึ่งมีคุณสมบัติตามที่กระทรวงกลาโหมกำหนด เข้ารับราชการเป็นพลทหารประจำการ (พลอาสาสมัคร)ให้ได้รับเงินเดือน ระดับ พ. 2 ชั้น 1ข้อ 3การบรรจุนายทหารประทวนกองประจำการ ยศสิบตรี จ่าตรี จ่าอากาศตรีซึ่งมีพื้นความรู้วิชาสามัญหรือวิชาการพิเศษตามที่กระทรวงกลาโหมกำหนดที่ส่วนราชการที่รับสมัครต้องการ เมื่อพ้นจากกองประจำการตามกฎหมายว่าด้วยการรับราชการทหารแล้วสมัครเข้ารับราชการเป็นทหารประจำการต่อหรือสมัครเข้ารับราชการใหม่ ให้บรรจุผู้นั้นเป็นนายทหารประทวนประจำการและให้ได้รับเงินเดือนระดับ ป.1 ชั้น 3ข้อ 4การบรรจุผู้สำเร็จการศึกษาตั้งแต่ชั้นประถมศึกษาปีที่สี่ตามหลักสูตรของกระทรวงศึกษาธิการขึ้นไป หรือเทียบเท่าตามที่กระทรวงกลาโหมรับรองและมีพื้นความรู้วิชาการพิเศษตามที่กระทรวงกลาโหมกำหนดตรงกับตำแหน่งหน้าที่หลักที่ต้องใช้วิชาการนั้นเข้ารับราชการเป็นข้าราชการทหารต่ำกว่าชั้นสัญญาบัตร ให้เป็นไปดังนี้(1)ผู้ซึ่งเป็นทหารกองหนุนประเภทที่ 1ให้บรรจุผู้นั้นเป็นนายทหารประทวนและให้ได้รับเงินเดือน ระดับ ป.1 ชั้น 3(2)ผู้ซึ่งมิใช่ทหารกองหนุนประเภทที่ 1ให้บรรจุผู้นั้นเป็นข้าราชการกลาโหมพลเรือนและให้ได้รับเงินเดือน ระดับ ป.1 ชั้น 1 เมื่อผู้นั้นสำเร็จการฝึกอบรมวิชาทหารตามหลักสูตรที่กระทรวงกลาโหมกำหนดและได้รับราชการในตำแหน่งอัตรานายทหารประทวนเป็นผลดีมาแล้วไม่น้อยกว่าแปดเดือนเมื่อถึงเวลาพิจารณาบำเหน็จประจำปี ให้ได้รับเงินเดือนระดับป.1 ชั้น 3ข้อ 5การบรรจุผู้สำเร็จการศึกษาชั้นมัธยมศึกษาปีที่สามสายสามัญชั้นสูงสุดของระดับมัธยมศึกษาตอนต้นหรือชั้นสูงสุดของระดับมัธยมศึกษาตอนปลายที่เรียนวิชาสามัญตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารต่ำกว่าชั้นสัญญาบัตรให้เป็นไปดังนี้(1)ผู้ซึ่งเป็นทหารกองหนุนประเภทที่ 1(ก) ในปีงบประมาณ พ.ศ. 2528และปีงบประมาณ พ.ศ. 2529 ให้บรรจุผู้นั้นเป็นนายทหารประทวน และให้ได้รับเงินเดือน ระดับ ป.1 ชั้น 3(ข) ตั้งแต่ปีงบประมาณ พ.ศ.2530 เป็นต้นไป ให้บรรจุผู้นั้นเป็นนายทหารประทวน และให้ได้รับเงินเดือน ระดับ ป.1 ชั้น 4(2)ผู้ซึ่งมิใช่ทหารกองหนุนประเภทที่ 1(ก) ในปีงบประมาณ พ.ศ.2528 ให้บรรจุผู้นั้นเป็นข้าราชการกลาโหมพลเรือนและให้ได้รับเงินเดือน ระดับ ป.1 ชั้น 2 (ข) ในปีงบประมาณ พ.ศ. 2529ให้บรรจุผู้นั้นเป็นข้าราชการกลาโหมพลเรือนและให้ได้รับเงินเดือน ระดับ ป.1 ชั้น 3(ค) ตั้งแต่ปีงบประมาณ พ.ศ.2530 เป็นต้นไป ให้บรรจุผู้นั้นเป็นข้าราชการกลาโหมพลเรือนและให้ได้รับเงินเดือน ระดับ ป.1 ชั้น 4(3)ผู้ซึ่งได้รับการบรรจุเป็นนายทหารประทวนหรือข้าราชการกลาโหมพลเรือนอยู่ก่อนแล้วนั้น หากผู้ใดได้รับเงินเดือนต่ำกว่า ระดับ ป.1 ชั้น5 อยู่ก่อนวันที่ 1 ตุลาคมของปีงบประมาณพ.ศ. 2529หรือปีงบประมาณ พ.ศ. 2530ก็ให้ผู้นั้นได้รับเงินเดือนสูงขึ้นอีก 1 ชั้น ตั้งแต่วันที่ 1ตุลาคมของปีงบประมาณ พ.ศ. 2529หรือปีงบประมาณ พ.ศ. 2530แล้วแต่กรณี โดยไม่ถือเป็นบำเหน็จประจำปีข้อ 6การบรรจุผู้สำเร็จการศึกษาชั้นสูงสุดของระดับมัธยมศึกษาตอนปลาย ตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรอง เข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น ให้เป็นไปดังนี้(1)ผู้ได้รับประกาศนียบัตรมัธยมศึกษาตอนปลาย (วิชาอาชีพ 1) ให้ได้รับเงินเดือนระดับ ป.1 ชั้น 6(2) ผู้ได้รับประกาศนียบัตรมัธยมศึกษาตอนปลาย(วิชาอาชีพ 2) ให้ได้รับเงินเดือนระดับ ป.1 ชั้น 10ข้อ 7การบรรจุนักเรียนนายสิบนักเรียนจ่า และนักเรียนจ่าอากาศซึ่งสำเร็จการศึกษาตามหลักสูตรต่อจากชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรอง เข้ารับราชการเป็นนายทหารประทวนให้เป็นไปดังนี้(1)สำเร็จตามหลักสูตรหนึ่งปี ให้ได้รับเงินเดือน ระดับ ป.1 ชั้น 6(2) สำเร็จตามหลักสูตรสองปีให้ได้รับเงินเดือน ระดับ ป.1 ชั้น 8 (3) สำเร็จตามหลักสูตรสามปีให้ได้รับเงินเดือน ระดับ ป.1 ชั้น 10(4)สำเร็จตามหลักสูตรสี่ปีให้ได้รับเงินเดือน ระดับ ป.1 ชั้น 12ข้อ 8การบรรจุนักเรียนนายสิบนักเรียนจ่า และนักเรียนจ่าอากาศซึ่งสำเร็จการศึกษาตามหลักสูตรต่อจากชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรอง เข้ารับราชการเป็นนายทหารประทวนให้เป็นไปดังนี้(1)สำเร็จตามหลักสูตรหนึ่งปีให้ได้รับเงินเดือน ระดับ ป.1 ชั้น 10(2) สำเร็จตามหลักสูตรสองปี ให้ได้รับเงินเดือน ระดับ ป.1 ชั้น 12(3)สำเร็จตามหลักสูตรสามปีให้ได้รับเงินเดือน ระดับ ป.1 ชั้น 14ข้อ 9การบรรจุผู้ได้รับประกาศนียบัตรวิชาชีพจากสถาบันการศึกษาในประเทศหรือเทียบเท่าเข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้นให้เป็นไปดังนี้(1)ผู้ได้รับประกาศนียบัตรเปรียญธรรมหกประโยค เปรียญธรรมเจ็ดประโยค หรือเปรียญธรรมแปดประโยคตามหลักสูตรพระปริยัติธรรมแผนกธรรมและแผนกบาลีสนามหลวง ให้ได้รับเงินเดือน ระดับ ป.1 ชั้น 6(2)ผู้ได้รับประกาศนียบัตรตามหลักสูตรผู้ช่วยพยาบาลจากสถาบันการศึกษาของกองทัพบกกองทัพเรือ หรือกองทัพอากาศซึ่งมีหลักสูตรกำหนดเวลาศึกษาหนึ่งปีต่อจากชั้นมัธยมศึกษาปีที่สามสายสามัญหรือชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการ หรือเทียบเท่าตามที่กระทรวงกลาโหมรับรอง ให้ได้รับเงินเดือน ระดับ ป.1 ชั้น 6(3)ผู้ได้รับประกาศนียบัตรวิชาชีพที่ทางราชการรับรองซึ่งสำเร็จการศึกษาตามหลักสูตรต่อจากชั้นมัธยมศึกษาปีที่สามสายสามัญหรือชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการ หรือเทียบเท่าตามที่กระทรวงกลาโหมรับรองให้เป็นไปดังนี้(ก)สำเร็จตามหลักสูตรหนึ่งปีให้ได้รับเงินเดือน ระดับ ป.1 ชั้น 6(ข)สำเร็จตามหลักสูตรสองปีให้ได้รับเงินเดือน ระดับ ป.1 ชั้น 8 (ค) สำเร็จตามหลักสูตรสามปี ให้ได้รับเงินเดือน ระดับ ป.1 ชั้น 10(4)ผู้ได้รับประกาศนียบัตรวิชาชีพที่ทางราชการรับรองซึ่งสำเร็จการศึกษาตามหลักสูตรต่อจากชั้นมัธยมศึกษาปีที่ห้าสายสามัญหรือชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรอง ให้เป็นไปดังนี้(ก)สำเร็จตามหลักสูตรหนึ่งปีให้ได้รับเงินเดือน ระดับ ป.1 ชั้น 10(ข)สำเร็จตามหลักสูตรสองปีให้ได้รับเงินเดือน ระดับ ป.1 ชั้น 12 (5)ผู้ได้รับประกาศนียบัตรวิชาชีพที่ทางราชการรับรองนอกจาก (1) ถึง (4) จะให้ได้รับเงินเดือนระดับใด ชั้นใดให้เป็นไปตามที่กระทรวงกลาโหมกำหนดโดยใช้หลักเกณฑ์ ตามข้อ 7 และข้อ 8 ประกอบการกำหนดนั้นข้อ 10การบรรจุผู้ได้รับอนุปริญญาหรือประกาศนียบัตรวิชาพยาบาลผดุงครรภ์และอนามัยของกองทัพบก กองทัพเรือ กองทัพอากาศหรือสถาบันการศึกษาอื่นที่ทางราชการรับรอง ซึ่งมีหลักสูตรกำหนดเวลาศึกษาไม่น้อยกว่าสี่ปีต่อจากชั้นมัธยมศึกษาปีที่สามสายสามัญหรือชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการ หรือเทียบเท่าตามที่กระทรวงกลาโหมรับรอง เข้ารับราชการเป็นข้าราชการทหารต่ำกว่าชั้นสัญญาบัตร ให้ได้รับเงินเดือน ระดับ ป.1 ชั้น 12ข้อ 11การบรรจุผู้ได้รับอนุปริญญาซึ่งมีหลักสูตรกำหนดเวลาศึกษาไม่น้อยกว่าสามปีหรือประกาศนียบัตรวิชาชีพเทียบได้ไม่ต่ำกว่าอนุปริญญาจากสถาบันการศึกษาในประเทศแต่ไม่สำเร็จการฝึกวิชาทหารตามที่กระทรวงกลาโหมกำหนดตามกฎหมายว่าด้วยการส่งเสริมการฝึกวิชาทหาร เข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้นให้ผู้นั้นได้รับเงินเดือน ระดับป.1 ชั้น 14ข้อ 12การบรรจุผู้ได้รับอนุปริญญาหรือประกาศนียบัตรวิชาชีพที่ทางราชการรับรองจากสถาบันการศึกษาในต่างประเทศเข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น จะให้ได้รับเงินเดือนระดับใด ชั้นใดให้เป็นไปตามที่กระทรวงกลาโหมกำหนด โดยใช้หลักเกณฑ์ตามข้อ 7 ข้อ 8 และข้อ 9 ประกอบการกำหนดนั้นข้อ 13การบรรจุผู้ได้รับปริญญาจากสถาบันการศึกษาในต่างประเทศ ซึ่งเทียบเท่ากับผู้ได้รับอนุปริญญาหรือประกาศนียบัตรวิชาชีพเทียบได้ไม่ต่ำกว่าอนุปริญญาในประเทศและมีหลักสูตรกำหนดเวลาศึกษาไม่น้อยกว่าสามปีเข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น ให้ได้รับเงินเดือน ระดับ ป.1 ชั้น 14ข้อ 14การบรรจุนักเรียนนายร้อยนักเรียนนายเรือ นักเรียนนายเรืออากาศและนักเรียนนายทหารแผนที่ซึ่งสำเร็จการศึกษาเข้ารับราชการเป็นนายทหารสัญญาบัตร ให้เป็นไปดังนี้(1) สอบได้ชั้นปีที่สามให้ได้รับเงินเดือน ระดับ น.1 ชั้น 2(2) สอบได้ชั้นปีที่สี่ให้ได้รับเงินเดือน ระดับ น.1 ชั้น 3(3) สอบได้ชั้นปีที่ห้าให้ได้รับเงินเดือน ระดับ น.1 ชั้น 4ข้อ 15การบรรจุผู้ได้รับปริญญา อนุปริญญา หรือประกาศนียบัตรวิชาชีพในประเทศ เข้ารับราชการเป็นข้าราชการทหารชั้นสัญญาบัตรในตำแหน่งหน้าที่หลักที่ต้องใช้วิชาชีพนั้นให้เป็นไปดังนี้(1) ผู้ได้รับอนุปริญญาหรือประกาศนียบัตรวิชาชีพเทียบได้ไม่ต่ำกว่าอนุปริญญา ซึ่งมีหลักสูตรกำหนดเวลาศึกษาไม่น้อยกว่าสามปีและสำเร็จการฝึกวิชาทหารชั้นปีที่ห้าตามหลักสูตรที่กระทรวงกลาโหมกำหนดตามกฎหมายว่าด้วยการส่งเสริมการฝึกวิชาทหาร ให้ได้รับเงินเดือน ระดับ น.1 ชั้น 2 (2)ผู้ได้รับปริญญาศาสนศาสตรบัณฑิตจากสภาการศึกษามหามกุฎราชวิทยาลัยปริญญาพุทธศาสตรบัณฑิตจากมหาจุฬาลงกรณ์ราชวิทยาลัยหรือประกาศนียบัตรเปรียญธรรมเก้าประโยคตามหลักสูตรพระปริยัติธรรมแผนกธรรมและแผนกบาลีสนามหลวงให้ได้รับเงินเดือน ระดับ น.1 ชั้น 1 (3)ผู้ได้รับปริญญาตรีหรือประกาศนียบัตรวิชาชีพเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาไม่น้อยกว่าสี่ปี ให้ได้รับเงินเดือนระดับ น.1 ชั้น 3(4)ผู้ได้รับปริญญาตรีหรือประกาศนียบัตรวิชาชีพเทียบได้ไม่ต่ำกว่าปริญญาตรี ซึ่งมีหลักสูตรกำหนดเวลาศึกษาไม่น้อยกว่าห้าปี ให้ได้รับเงินเดือนระดับ น.1 ชั้น 4(5)ผู้ได้รับประกาศนียบัตรชั้นสูงสาขาสถาปัตยกรรมไทยหรือเทียบเท่า ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าหกปีให้ได้รับเงินเดือน ระดับ น.1 ชั้น 5(6)ผู้ได้รับปริญญาตรีทางทันตแพทยศาสตร์ หรือสัตวแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปี ให้ได้รับเงินเดือน ระดับ น.1ชั้น 8(7)ผู้ได้รับปริญญาตรีทางแพทยศาสตร์ซึ่งมีหลักสูตรกำหนดเวลาศึกษาไม่น้อยกว่าหกปีและได้รับใบอนุญาตประกอบวิชาชีพเวชกรรมแล้ว ให้ได้รับเงินเดือน ระดับ น.1 ชั้น 9ผู้ซึ่งได้รับปริญญาตรีทางแพทยศาสตร์ตามวรรคหนึ่งและได้รับวุฒิบัตรแสดงว่าเป็นผู้มีความรู้ความชำนาญในการประกอบวิชาชีพแพทย์เฉพาะทางโดยศึกษาและฝึกหัดงานมีกำหนดเวลาไม่น้อยกว่าสามปี ให้ได้รับเงินเดือน ระดับ น.1 ชั้น 13(8) ผู้ได้รับปริญญาโทซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าหกปีให้ได้รับเงินเดือน ระดับ น.1 ชั้น 8(9) ผู้ได้รับปริญญาโทซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าเจ็ดปี ให้ได้รับเงินเดือน ระดับ น.1 ชั้น 9(10) ผู้ได้รับปริญญาโทซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าแปดปี ให้ได้รับเงินเดือน ระดับ น.1 ชั้น 10(11) ผู้ได้รับปริญญาเอกให้ได้รับเงินเดือน ระดับ น.1 ชั้น 13(12)ผู้ได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญา นอกจาก(2)ถึง (11)จะให้ได้รับเงินเดือนระดับใด ชั้นใด ให้เป็นไปตามที่กระทรวงกลาโหมกำหนดข้อ 16การบรรจุผู้ได้รับอนุปริญญาหรือประกาศนียบัตรวิชาพยาบาลผดุงครรภ์และอนามัยของกองทัพบก กองทัพเรือ กองทัพอากาศหรือสถาบันการศึกษาอื่นที่ทางราชการรับรอง ซึ่งมีหลักสูตรกำหนดเวลาศึกษาไม่น้อยกว่าสามปีหกเดือนต่อจากชั้นมัธยมศึกษาปีที่ห้าสายสามัญหรือชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการ หรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารชั้นสัญญาบัตร ให้ได้รับเงินเดือน ระดับน.1 ชั้น 2ข้อ 17การบรรจุนายทหารประทวนที่เลื่อนฐานะเป็นนายทหารสัญญาบัตรหรือข้าราชการกลาโหมพลเรือนต่ำกว่าชั้นสัญญาบัตรที่เลื่อนฐานะเป็นข้าราชการกลาโหมพลเรือนชั้นสัญญาบัตรให้ได้รับเงินเดือนระดับ น.1ในชั้นที่มีจำนวนเงินเท่ากับเงินเดือนที่ได้รับอยู่ก่อนการเลื่อนฐานะเป็นข้าราชการทหารชั้นสัญญาบัตรถ้าการเลื่อนฐานะตามวรรคหนึ่งเนื่องจากผู้นั้นสำเร็จการศึกษาภายในประเทศได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาให้ปฏิบัติตามข้อ 15สำหรับผู้ซึ่งได้รับเงินเดือนเกินกว่าที่ได้กำหนดไว้ในข้อ 15 อยู่แล้ว ให้ปฏิบัติตามวรรคหนึ่งถ้าการเลื่อนฐานะตามวรรคหนึ่งเนื่องจากผู้นั้นได้รับอนุปริญญา หรือประกาศนียบัตรวิชาพยาบาลผดุงครรภ์และอนามัยของกองทัพบก กองทัพเรือ กองทัพอากาศหรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสามปีหกเดือนต่อจากชั้นมัธยมศึกษาปีที่ห้าสายสามัญหรือชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการ หรือเทียบเท่าตามที่กระทรวงกลาโหมรับรองให้ปฏิบัติตามข้อ 16สำหรับผู้ซึ่งได้รับเงินเดือนเกินกว่าที่ได้กำหนดไว้ในข้อ16 อยู่แล้ว ให้ปฏิบัติตามวรรคหนึ่งข้อ 18การบรรจุผู้ได้รับปริญญาหรือประกาศนียบัตรวิชาชีพตามข้อ 15 หากมิได้บรรจุในตำแหน่งหน้าที่หลักที่ต้องใช้วิชาชีพนั้น ให้ผู้นั้นได้รับเงินเดือนระดับ น.1 ชั้น 1ข้อ 19การบรรจุผู้สำเร็จการศึกษาจากโรงเรียนทหารหรือวิทยาลัยการทหารในต่างประเทศเข้ารับราชการเป็นนายทหารสัญญาบัตรโดยจะให้ได้รับเงินเดือนระดับใด ชั้นใดให้เป็นไปตามที่กระทรวงกลาโหมกำหนด ทั้งนี้ ให้ใช้หลักเกณฑ์ตามข้อ 14ประกอบการกำหนดนั้นข้อ 20การบรรจุผู้ได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาจากสถาบันการศึกษาในต่างประเทศซึ่งเทียบเท่ากับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาในประเทศ เข้ารับราชการเป็นข้าราชการทหารชั้นสัญญาบัตรในตำแหน่งหน้าที่หลักที่ต้องใช้วิชาชีพนั้นให้เป็นไปตามหลักเกณฑ์เช่นเดียวกับข้อ 15 โดยอนุโลมข้อ 21การบรรจุนายทหารประทวนที่เลื่อนฐานะเป็นนายทหารสัญญาบัตรหรือข้าราชการกลาโหมพลเรือนต่ำกว่าชั้นสัญญาบัตรที่เลื่อนฐานะเป็นข้าราชการกลาโหมพลเรือนชั้นสัญญาบัตร เนื่องจากผู้นั้นสำเร็จการศึกษาได้รับปริญญาหรือประกาศนียบัตรเทียบได้ไม่ต่ำกว่าปริญญาจากสถาบันการศึกษาในต่างประเทศให้ได้รับเงินเดือนตามที่กระทรวงกลาโหมกำหนดในข้อ 20สำหรับผู้ซึ่งได้รับเงินเดือนเกินกว่าที่ได้กำหนดไว้ตามวรรคหนึ่งอยู่ก่อนแล้ว ให้ได้รับเงินเดือนระดับ น.1ในชั้นที่มีจำนวนเงินเท่ากับที่ได้รับอยู่ก่อนการเลื่อนฐานะเป็นข้าราชการทหารชั้นสัญญาบัตรข้อ 22การบรรจุบุคคลซึ่งเคยรับราชการเป็นข้าราชการหรือเคยทำงานเป็นพนักงานเทศบาลและออกจากราชการหรือออกจากงานไปแล้วกลับเข้ารับราชการใหม่ในสังกัดกระทรวงกลาโหม ให้ได้รับเงินเดือนและเงินเพิ่มต่าง ๆ ดังนี้(1)บุคคลซึ่งเคยรับราชการเป็นข้าราชการทหารให้ได้รับเงินเดือนและเงินเพิ่มต่างๆเท่าที่ได้รับอยู่เดิมขณะออกจากราชการครั้งสุดท้ายแต่ถ้ามีการปรับปรุงอัตราเงินเดือนหรือเงินเพิ่มต่าง ๆหลังจากที่ออกจากราชการครั้งสุดท้ายไปแล้วให้ปรับขั้นเงินเดือนหรือเงินเพิ่มต่าง ๆ จากอัตราเดิมเป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด(2)บุคคลซึ่งเคยรับราชการเป็นข้าราชการทหารและได้รับอนุมัติจากคณะรัฐมนตรีให้ลาออกจากราชการไปปฏิบัติงานใด ๆซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการถ้ากลับเข้ารับราชการภายในกำหนดสี่ปีนับแต่วันที่ลาออกไปปฏิบัติงานดังกล่าว ให้ได้รับเงินเดือนและเงินเพิ่มต่าง ๆเช่นเดียวกับที่กำหนดใน (1)เว้นแต่ในกรณีที่เห็นสมควรจะให้ได้รับเงินเดือนสูงกว่าที่ได้รับอยู่เดิมขณะลาออกไปปฏิบัติงานใดๆ โดยคำนวณจากเวลาที่ไปปฏิบัติงานดังกล่าวไม่เกินปีละ 1 ชั้นก็ให้กระทำได้ตามหลักเกณฑ์ที่กระทรวงกลาโหมกำหนด(3)บุคคลซึ่งเคยรับราชการเป็นข้าราชการกลาโหมพลเรือนแล้วลาออกไปรับราชการทหารกองประจำการตามกฎหมายว่าด้วยการรับราชการทหาร ถ้ากลับเข้ารับราชการภายในกำหนดหนึ่งร้อยแปดสิบวันนับแต่วันพ้นจากการเป็นทหารกองประจำการโดยไม่มีความเสียหาย ให้ได้รับเงินเดือนและเงินเพิ่มต่าง ๆเท่าที่ได้รับอยู่เดิมขณะลาออกไปรับราชการทหารกองประจำการ แต่ถ้ามีการปรับปรุงอัตราเงินเดือนหรือเงินเพิ่มต่าง ๆหลังจากที่ลาออกไปรับราชการทหารกองประจำการให้ปรับชั้นเงินเดือนหรือเงินเพิ่มต่าง ๆจากอัตราเดิมเป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด ทั้งนี้เว้นแต่ในกรณีที่เห็นสมควรจะให้ผู้นั้นได้รับเงินเดือนสูงกว่าที่ได้รับอยู่เดิมขณะลาออกไปรับราชการทหารกองประจำการ โดยคำนวณจากเวลาที่ไปรับราชการทหารกองประจำการไม่เกินปีละ 1 ชั้น ก็ให้กระทำได้แต่ต้องได้รับอนุมัติจากหัวหน้าส่วนราชการขึ้นตรงต่อกระทรวงกลาโหม ผู้บัญชาการทหารบก ผู้บัญชาการทหารเรือหรือผู้บัญชาการทหารอากาศ แล้วแต่กรณีก่อน(4)บุคคลซึ่งเคยรับราชการเป็นข้าราชการนอกสังกัดกระทรวงกลาโหม ซึ่งมิใช่ข้าราชการการเมือง หรือข้าราชการวิสามัญหรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือเคยทำงานเป็นพนักงานเทศบาลซึ่งมิใช่พนักงานเทศบาลวิสามัญ หรือพนักงานเทศบาลซึ่งออกจากงานในระหว่างทดลองปฏิบัติงาน ให้ได้รับเงินเดือนและเงินเพิ่มต่าง ๆตามที่กระทรวงกลาโหมกำหนดข้อ 23การบรรจุข้าราชการซึ่งมิใช่ข้าราชการการเมือง หรือข้าราชการวิสามัญหรือข้าราชการซึ่งออกจากราชการในระหว่างทดลองปฏิบัติหน้าที่ราชการ หรือพนักงานเทศบาลซึ่งมิใช่พนักงานเทศบาลวิสามัญหรือพนักงานเทศบาลซึ่งออกจากงานในระหว่างทดลองปฏิบัติงาน ซึ่งโอนจากส่วนราชการอื่นหรือเทศบาล มารับราชการในสังกัดกระทรวงกลาโหม จะให้ได้รับเงินเดือนระดับใด ชั้นใด และเงินเพิ่มต่าง ๆ เท่าใดให้เป็นไปตามที่กระทรวงกลาโหมกำหนดทั้งนี้ จะให้ได้รับเงินเดือนสูงกว่าเดิมไม่ได้ข้อ 24กฎกระทรวงนี้ให้ใช้บังคับตั้งแต่วันที่ 2 ตุลาคม พ.ศ. 2527 เป็นต้นไปให้ไว้ ณ วันที่ 11 ตุลาคม พ.ศ. 2527พลอากาศเอก พะเนียง กานตรัตน์รัฐมนตรีช่วยว่าการ ฯ รักษาราชการแทนรัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ได้มีการเปลี่ยนแปลงรูปบัญชีอัตราเงินเดือนทหารท้ายพระราชบัญญัติระเบียบข้าราชการทหาร พ.ศ.2521 เพื่อผ่อนคลายมิให้เงินเดือนทหารต้องผูกพันกับชั้นยศแล้ว สมควรปรับปรุงกฎกระทรวงที่กำหนดการบรรจุบุคคลเข้ารับราชการเป็นข้าราชการทหารเสียใหม่ให้สอดคล้องกัน จึงจำเป็นต้องออกกฎกระทรวงนี้